Ivar Soone

Ivar Soone (sündinud 6. juulil 1975 Tallinnas) on eesti majandusteadlane ja tarbimispsühholoog.Ivar Soone: inimese tarbimise alus on kaubale antud tähendus, Vikerraadio, 5.10.2024

Tema põhivaldkonnad konsultandi ja koolitajana on turundus, kommunikatsioon, kliendisuhete juhtimine, teenindus ja tarbijapsühholoogia. Ta on "Kliendilojaalsuse kuldraamatu" (Äripäev, 2010) autorSoone, I. (2010), Kliendilojaalsuse kuldraamat: kuidas võita ja hoida kliente. Äripäev.. 

Ivar Soone on lõpetanud Tallinna Tehnikaülikooli majanduse erialal ökonomistina (diplom võrdsustatud magistrikraadiga) ning Tallinna Pedagoogikaülikooli reklaami ja meedia erialal. Magistriõppe läbis Ivar Soone Tallinna Tehnikaülikoolis ja Urbino Ülikoolis Itaalias. Teise magistrikraadi omandas ta McGill Universitys Kanadas strateegia ja turunduse valdkonnas. Doktoriväitekirja, mis käsitles inimeste tarbimisvalikuid ja -käitumist, kaitses Tallinna Tehnikaülikoolis. 

Alates 2018. aastast on ta sertifitseeritud coach. 

Ta on 30. märtsist 2007 Erakonna Eestimaa Rohelised liige. Selles nimekirjas kandideeris ta nii 2007 ja 2011. aasta Riigikogu valimistel, kuid kummalgi korral ta ei pääsenud riigikokku (aastal 2007 sai ta 25 häält ja 2011. aastal 58 häält)http://www.vvk.ee/varasemad/r07/kandidaadid/1461.htmlhttp://www.vvk.ee/riigikogu-valimised-2011/kandidaadid2011/?id=12655&pid=6750&cid=16703http://www.vvk.ee/varasemad/r07/tulemus/5000000.html http://www.vvk.ee/varasemad/rk2011/election_result_di_5376.html. 2019. aastal kandideeris ta Riigikogu valimistel erakonna Eesti 200 nimekirjas, sai 104 häält ning valituks ei osutunud.https://rk2019.valimised.ee/et/voting-result/district-1-voting-result.html

Soone esines Eesti Televisiooni saates "Pealtnägija", mis käsitles LHV Panga noore börsimaakleri Hendrik Koppeli petuskeeme, mille ohvriks langesid ka mitmed teised panga investeerimiskliendid.https://majandus24.postimees.ee/72208/pealtnagija-noore-maakleri-skeemid-toid-ligi-nelja-miljoni-eest-volgu

 Viited 

 Välislingid 


Kategooria:Eesti majandusteadlased
Kategooria:Erakonna Eestimaa Rohelised poliitikud
Kategooria:Sündinud 1975